थल इनायतपुर

थल इनायतपुर उत्तर प्रदेश के मेरठ मंडल के जनपद बुलंदशहर की तहसील व विकास खंड स्याना का एक त्यागी बाहुल्य गांव है । जाट बिरादरी का एक छोटा माजरा कटैल भी इसी ग्रामसभा से सम्बद्ध है । गांव की सीमा मुख्य रूप से महाव (2 किमी), करौठी (2 किमी), बड्डढा वाजिदपुर (2 किमी), सहानपुर (3 किमी), चित्तोना अलीपुर (3 किलोमीटर) तथा निखोब (2 किमी ) से सटी हुई है । यह जिला मुख्यालय बुलंदशहर से उत्तर की ओर 34 किलोमीटर की दूरी पर स्थित है। स्याना से 6 किमी , राज्य की राजधानी लखनऊ से 409 किमी की दूरी पर स्थित है । इसके पश्चिम में भवन बहादुर नगर ब्लॉक, उत्तर में सिम्भावली ब्लॉक , दक्षिण में ऊंचागांव तथा लखावटी ब्लॉक स्थित हैं । यह हापुड, बुलंदशहर, गढ़ मुक्तेश्वर जैसे शहरों के नजदीक हैं। ग्रामसभा की वर्तमान में कुल आबादी लगभग ढाई हजार है । गांव का साक्षरता प्रतिशत 72 प्रतिशत है । गांव तक पहुंचने का मुख्य साधन सड़क मार्ग ही है । मुख्य बस स्टॉप काला आम है । गांव आम तथा गन्ना उत्पादन के लिए जाना जाता है । साथ ही गांव में प्राचीन शिव मंदिर स्थित बाबा रामगिरी जी महाराज का पवित्र समाधी स्थल है जो मनोकामना पूर्ण करने के लिए सुदूर तक प्रख्यात है । गांव में एक अन्य मंदिर और सिरडी साईं बाबा का मंदिर भी स्थापित है ।